เรื่องนี้เป็นเรื่องที่แต่งขึ้น
จะว่าไป ทุกอย่างบนโลกนี้ ก็เป็นเรื่องที่แต่งขึ้นแทบจะทั้งนั้น
เป็นเรื่องที่โกหกขึ้นมา
และเป็นเรื่องเกินจริง
พวกเขาปกปิดส่วนที่ไม่น่าอภิรมย์เอาไว้
ถ้าเป็นอย่างนั้น แฟนๆ ก็ชอบ ให้ไอดอลแต่งเรื่องโกหกดีๆ ขึ้นมา
ในวงการนี้น่ะ คำโกหกก็คืออาวุธ
ไอ!
อยากเจอสาวสวยคนนี้ตัวเป็นๆ จังเลย
ดาวเด่นถาวรแห่งเกิร์ลกรุ๊ป บี โคมาชิ ครองตำแหน่งเซนเตอร์แบบไม่มีใครมาแทนได้
สุดยอดสาวสวยวัย 16 ปี ไอ!
ตั้งแต่ตั้งวงมาได้สี่ปี
วงนี้ค่อยๆ มีชื่อเสียงและได้รับพื้นที่สื่อมากขึ้น
และในที่สุดก็เข้าสู่สายตาสาธารณชน
มันเริ่มตรงนี้แหละ นี่คือตรงที่เส้นทางสู่การเป็นดาวของเธอ…
ทำไมคุณหมอมาเปิดดีวีดีของไอดอล อยู่ในห้องคนไข้คะ
รู้อะไรควรอะไรไม่ควรบ้างสิ
การดูคนสวยๆ น่ะ ดีต่อสุขภาพนะครับ
เพราะไม่มีคอนเสิร์ตจัดขึ้นแถวนี้เลย
นี่เป็นส่วนหนึ่งของการรักษา
คุณหมอแค่จะหาสาวกเพิ่มต่างหาก
อย่าทำให้เรื่องนั้นเป็นมุมมอง ทางการของโรงพยาบาลเราสิคะ
อ้อ พูดถึงเรื่องนั้น หมอคะ ก่อนหน้านี้มีเรื่องติดเทรนด์ในทวิตเตอร์
อะไรนะ!
ไอจะพักการแสดงงั้นเหรอ
งั้นหมอก็เป็นสาวกจริงๆ สินะคะ
เด็กคนนั้นแค่ 16 เองไม่ใช่เหรอ ตาโลลิคอน
อย่าเรียกผมแบบนั้นนะ
ผมมีเหตุผล เป็นเหตุผลที่ดีด้วย
ผมเคยเป็นแพทย์ฝึกหัดที่โรงพยาบาลนี้
ตอนนั้นผมก็เข้าไปอู้อยู่ในห้องคนไข้เหมือนตอนนี้
ไปทำงานได้แล้ว
คนไข้คนหนึ่งที่ผมพบตอนนั้น เปลี่ยนชีวิตผมไปเลย
คนนี้คือเม-เม เธอเต้นเก่งมาก
อืม
อาริเปี้ยนกับคิยุนปังร้องเพลงเก่งกว่า
แต่คนโปรดของหนู
ก็มีแค่ไอเท่านั้น
ถึงอายุเราจะพอๆ กัน แต่เธอเป็นผู้ใหญ่กว่า แถมยังเต้นและร้องเพลงเก่งด้วย
ที่สำคัญที่สุด หนูชอบใบหน้าเธอมาก
ถ้าเกิดใหม่ก็ขอหน้าแบบนี้แหละ
เกิดใหม่อะไรกัน อย่าพูดอะไรงี่เง่าแบบนั้นเลย
คุณหมอต้องมีความฝันให้มากกว่านี้นะคะ
ไม่เคยคิดว่า “จะเป็นยังไงนะ ถ้าฉันเกิดเป็นลูกคนดัง” บ้างเหรอ
ถ้าหน้าตาดี แถมมีเส้นสายตั้งแต่เกิด
ไม่
หมอนี่ไม่มีฝันเอาซะเลย
ซารินะจัง เธอเองก็น่ารัก
ไม่ต้องไปเกิดใหม่หรอก
พอออกจากโรงพยาบาลก็ไปเป็นไอดอลสิ
หมอจะเป็นแฟนคลับเธอเอง
จริงเหรอคะ
หนูรักหมอจัง แต่งงานกับหนูนะ
พอเลย แบบนั้นสังคมลงโทษแน่
ศีลธรรมสูงส่งจังนะ
แย่หน่อยนะ ไว้หมอจะพิจารณาจริงจังอีกที ตอนเธออายุครบ 16 แล้วกัน
สิบหกเหรอคะ
หมอใจร้ายจัง
อะไร นี่เป็นแผนการที่อยู่บนความจริงนะ
เนื้องอกแอนนาพลาสติกแอสโตรไซต์โตมา
เธออายุแค่ 12
ถ้าวันนี้เธอยังมีชีวิตอยู่ ป่านนี้ก็จะอายุ 16 เท่ากับไอ
ผมคงเห็นซารินะจังในตัวไอดอลที่เธอชอบ
ผมแค่อยากเฝ้าดูเส้นทางที่ซารินะฝัน ว่าจะได้ก้าวเดินไป
เข้าใจแล้วค่ะ
พูดง่ายๆ หมอก็คือโลลิคอนนั่นแหละ
ฟังอยู่หรือเปล่าเนี่ย เรื่องนั้นออกจะชวนซึ้งไม่ใช่หรือไง
การที่หมอหมกมุ่นกับเธอ มันดูลามก
หมอใช้ซารินะจังเป็นข้ออ้างเพื่อปลดปล่อย ความปรารถนาของตัวเองหรือเปล่า
อย่าโง่หน่อยเลยน่า กล้าสาบานต่อซารินะเลย ผมสนับสนุนไอด้วยใจจริงๆ
แต่ถ้าไอชวนหมอไปเดต หมอก็จะไปใช่ไหมล่ะ
หมดเวลาพักเที่ยงแล้ว กลับไปทำงานได้
ว่าไงล่ะคะหมอ สาบานต่อชื่อของซารินะจังสิ หมอจะตอบว่าไง
แต่ผมเป็นห่วงไอนะ หวังว่าเธอจะกลับมาอย่างปลอดภัย
(สูตินรีเวช)
สวัสดีครับ ขอบคุณที่รอ
คุณมาครั้งแรกสินะ คุณโฮชิโนะ
ค่ะ
ดูจากท้อง น่าจะประมาณ 20 สัปดาห์แล้ว
ถือว่ามาตรวจครรภ์ครั้งแรกค่อนข้างช้าเลย
อายุ 16 สินะ มิน่า
เป็นหนึ่งในพวกที่มาถึงขั้นนี้โดยปรึกษาใครไม่ได้
คุณคือผู้ปกครองหรือเปล่าครับ
ตามเอกสารเลยครับ
หา
เธอโตมาในบ้านสถานรับเลี้ยงเด็ก
จริงๆ แล้วผมเป็นผู้พิทักษ์หรือผู้รับรองเธอ
เหรอครับ
อายุ 16 และโตมาในสถานรับเลี้ยงเด็ก
รู้สึกเหมือนเคยได้ยินเรื่องนี้มาก่อน
เหมือนกับ…
หมอครับ เธอเป็นยังไงบ้าง
เป็นไปได้ไหมว่าเธอแค่ท้องผูกขนาดหนัก
ถ้าเป็น เธอคงตายไปแล้วละครับ
ทุกอย่างราบรื่นมาตลอด วันนี้ก็ไม่มีปัญหาหรอกค่ะ
มาตรวจกันก่อน รอตรงนี้ระหว่างเราเตรียมการนะครับ
(สูตินรีเวช)
ตายๆๆ อะไรกัน ตัวจริงเหรอเนี่ย
เป็นคนหน้าเหมือนไอหรือเปล่า
ไม่มีทาง เราเป็นแฟนมานานขนาดนี้ ไม่มีทางดูผิดไปแน่
ว้าว! ตัวจริงไอน่ารักสุดๆ
นี่มันไม่ใช่เวลา!
ไอดอลคนโปรดของผมท้อง
ช็อกจนแทบอ้วกเลยเรา
ไอ
ถามจริงๆ เรื่องนี้เกิดขึ้นได้ยังไง
เอาจริงๆ
อย่างน้อยทำไมไม่ปรึกษา ประธานบริษัทอย่างฉันก่อน
พ่อเด็กเป็นใคร
นั่น…
เป็นความลับค่ะ
ความลับเหรอ งั้นฉันก็ทำอะไรมากไม่ได้
ดูจากผลแล้ว คุณท้องลูกแฝดได้ 20 สัปดาห์
แฝด
แฝด…
ไอ นี่ตั้งใจจะเก็บลูกไว้จริงๆ หรือเปล่า
ถ้าโลกรู้ว่าเธอท้องและมีลูกตอนอายุ 16
ทั้งเธอทั้งเอเจนซี่ก็จบเห่เลยนะ
หมอคิดว่ายังไงคะ
คุณต้องเป็นคนตัดสินใจ
คิดให้ดีๆ ก่อนตัดสินใจ
ในฐานะหมอ ผมบอกได้แค่นั้น
ก็ในฐานะหมอสินะ
โห จริงเหรอเนี่ย
(ไอดอลแต่งงานกับนักแสดงตลก)
และผมก็ชอบมิยู
จังหวะเหมาะจริงๆ
เดี๋ยวก่อน…
ถ้าตอนนี้ฉันตาย จะมีโอกาสได้เกิดใหม่ เป็นลูกของไอดอลไหมนะ
คิดอะไรน่าขนลุก
แต่นี่ นายยังจะเชียร์ไอดอลที่มีลูกผัวไหม
ถึงคุณจะมีผู้ชายที่ชอบ ผมก็จะยังสนับสนุนคุณ
แต่ถ้าคุณคลอดลูกออกมา
ผมจะไม่ได้เห็นคุณก้าวขึ้นสู่จุดสูงสุดอีก
ความเห็นของแฟนๆ นี่เห็นแก่ตัวเนอะ ว่าไหม
คิดแบบนั้นหรือเปล่า ซารินะจัง
อ้าว
หมอคะ
คุณโฮชิโนะ
ลมเย็นๆ ตอนกลางคืนไม่ดีต่อร่างกายคุณนะ
ฉันแต่งชุดมาอุ่นดีแล้วค่ะ ไม่ต้องห่วง
ฉันเลือกที่นี่ตามคำแนะนำของประธาน แต่นี่สวยมากเลย
ขนาดตอนพระอาทิตย์ตกยังเห็นดาวชัดเจน
ในโตเกียวไม่เห็นแบบนี้หรอกค่ะ
คุณมาถึงนี่เพราะถ้าอยู่ในโตเกียว จะสะดุดตาคนงั้นหรือ
หา ฉันเคยเล่าเรื่องงานให้ฟังเหรอคะ
หมอเคยมีคนไข้ที่เป็นแฟนคลับคุณเมื่อนานมาแล้ว
ว้าย
หมอที่นี่ส่วนใหญ่จะแก่ ฉันเลยคิดว่าจะไม่มีใครสังเกต
คงไม่สามารถปกปิดออร่า ที่พลุ่งพล่านอยู่ได้แล้วสินะคะ วุ่นวายจริงๆ เลย
ความมั่นใจของเธอดูน่ารักดี
แล้วคุณจะเลิกเป็นไอดอลแล้วเหรอ
คะ ไม่มีทาง
แต่ว่า…
ฉันไม่มีครอบครัว ก็เลยฝันว่าอยากมีครอบครัวมาตลอด
ลูกในท้องฉันเป็นฝาแฝดใช่ไหมคะ
งั้นก็จะต้องเป็นครอบครัวที่ร่าเริง สนุกสนานแน่ๆ เลย
คุณจะมีลูกและยังเป็นไอดอลต่อด้วย
งั้นก็หมายความว่า…
ค่ะ ฉันจะไม่ประกาศออกไป
ไอดอลก็แค่ภาพลักษณ์ เป็นสิ่งมีชีวิต ที่เปล่งประกายด้วยมนตร์ของการโกหก
การโกหกเป็นรูปแบบ ของความรักขั้นสูงสุด รู้ไหมคะ
เมื่อคุณซ่อนลูกหนึ่งคนหรือสองคนไว้ได้ ตอนนั้นคุณจะเป็นไอดอลอันดับหนึ่ง
ไม่ว่าจะโกหกกี่เรื่องและหนักหน่วงแค่ไหน
การได้ร้องเพลงอย่างมีความสุขบนเวที ก็เป็นงานที่สนุกเสมอ
แต่ฉันก็อยากให้ส่วนที่เป็น “ความสุข” เป็นเรื่องจริงเหมือนกันนะ
ไม่มีใครรู้หรอก แต่ว่าเราก็มีความรู้สึก และมีชีวิตเหมือนกัน
ความสุขของคนเป็นแม่ และความสุขของไอดอล
ปกติก็จะเลือกได้อย่างใดอย่างหนึ่ง
แต่ฉันต้องการทั้งคู่เลย
โฮชิโนะ ไอเป็นคนโลภค่ะ
ไอดอลที่ชื่อไอนี่ แกร่ง เจ้าเล่ห์ และเข้มแข็งกว่าที่ฉันเคยคิดไว้
เธอเปล่งประกายเหมือนดาวประจำเมือง
เราเห็นตรงกัน
เอ๊ะ
ส่วนที่เป็นหมอ และส่วนที่เป็นแฟนคลับของผมเห็นตรงกัน
โฮชิโนะ ไอ
หมอจะช่วยให้คุณคลอดลูกอย่างปลอดภัยแน่
ถ้านั่นเรียกว่าความสุข ผมก็จะยอมรับ
เพราะยังไงคุณก็เป็นไอดอลเต็มตัว
และผมก็เป็นแฟนเต็มตัวของคุณ
ทีนี้ นับจากนี้ไป
เราใช้นามแฝงในโรงพยาบาลดีกว่า
ค่ะ
กรณีของคุณ มีโอกาสสูงที่จะต้องผ่าคลอด
อะไรนะ
ถ้าทารกกะโหลกศีรษะใหญ่
ด้วยรูปร่างคุณ ช่องคลอดมักจะเปิดไม่พอ
เหรอคะ
แผลบนร่างกายจะกระทบงานเธอ
คุณหมอมีทางอื่นไหมครับ
ให้ยาชาทางไขสันหลัง การทำสมาธิ ไม่…
อะไรก็ได้ค่ะ ร่างกายฉันแข็งแรงมากอยู่แล้ว
ไอ…
ไม่ต้องห่วงค่ะ ฉันคลอดธรรมชาติได้
พวกเขาเป็นลูกฉันนะ ฉันแน่ใจว่าต้องมีใบหน้าเล็กๆ น่ารักแน่
คำพูดที่ไร้ความรับผิดชอบของเธอนี่นะ…
เหตุผลที่ผมมาเป็นหมอ อาจเพื่อช่วงเวลานี้
ผมจะช่วยให้คุณคลอดได้สำเร็จ อย่างปลอดภัยมากขึ้น
ผมจะปกป้องครอบครัวคุณเอง
บอกตามตรง ความรู้สึกของผมในเรื่องนี้ยังก้ำกึ่ง
แต่ผมพยายามปิดไว้สุดความสามารถ
“การโกหกคือรูปแบบหนึ่งของความรัก”
พวกดารานี่น่าทึ่งจริงๆ เพราะประโยคนั้นชักจะฟังดูเป็นเรื่องจริงแล้ว
(สี่สิบสัปดาห์)
(กำหนดคลอด)
ราตรีสวัสดิ์ค่ะหมอ
แต่ถ้าฉันโทรไปรีบมาเลยนะคะ
ได้ บ้านหมอก็อยู่ใกล้ๆ นี่เหมือนกัน
ต่อให้หมอมาไม่ได้ หมอคนอื่นก็จะมา
ไม่ค่ะ ฉันต้องการคุณหมอ
ล้อเล่นน่า เดี๋ยวเจอกันนะ
ค่ะ
พอเรื่องนี้จบ ผมก็จะไม่มีอะไรเกี่ยวข้องกับไออีก
แล้วเราก็จะกลับไปเป็นไอดอลกับแฟนคลับ
ผมได้เห็นเสี้ยวหนึ่งของตัวตนจริงๆ ของเธอ
แต่ที่จริงก็ชักจะชอบบุคลิกตรงๆ ของเธอนะ
ผมหวังจะให้เธอมีความสุข จากก้นบึ้งของหัว…
คุณเป็นหมอของโฮชิโนะ ไอใช่ไหมครับ
เธอใช้นามแฝง
ต่อให้คุณเจอเธอที่โรงพยาบาล จะรู้นามสกุลที่ปิดไว้ได้ยังไง
รู้จักเธอเป็นการส่วนตัวหรือเปล่า คุณชื่ออะไร
เฮ้ย!
เป็นพวกย่องตามหรือเปล่านะ ตอนเธอกำลังจะคลอดซะด้วย
บ้าจริง ทำให้ฉันต้องวิ่งขึ้นเขาแบบนี้
หายไปไหนนะ
น่ากลัวชะมัด จู่ๆ สติก็หายวับไปเลย
อ๊ะ โทรศัพท์ผม
ไอจะคลอดหรือเปล่านะ
โทรศัพท์ผมอยู่ไหน
มืดชะมัด มองไม่เห็นเลย
เดี๋ยวก่อนสิ ผมขยับตัวไม่ได้
ต้องรีบไปแล้ว
ผมสัญญากับเธอไว้แล้วนี่ ว่าต้องทำให้เธอคลอดลูกที่แข็งแรงออกมาให้ได้
ผมต้องลุกขึ้น
ไปช่วยทำคลอดลูกของเธอ
เคยคิดบ้างไหมคะว่า “จะเป็นยังไงถ้าเกิดเป็นลูกคนดัง”
ทั้งหน้าตาดี แล้วก็มีเส้นสายตั้งแต่เกิด
ถ้าตายตอนนี้ จะมีโอกาส ที่จะได้ไปเกิดเป็นลูกไอดอลบ้างไหมนะ
ถ้าหนูได้เกิดใหม่…
ไม่เคยคิดถึงเรื่องนั้นจริงจังเลย
ใช่ไหมล่ะ
ไม่เคยคิดเลยว่าเรื่องนี้จะเกิดขึั้นกับผม
ผมคิดมาตลอดว่าคนอย่างผม ตายไปก็ลงนรก
แต่ว่า…
เขาน่ะเหรอ
พอตื่นมาผมก็อยู่บนสวรรค์แล้ว
นี่คือผมในตอนนี้
เป็นเด็กดีจริงๆ เลย อความารีน
ยังไงก็ตาม ผมได้ชื่อตลกๆ นี่มา
ตอนนี้ผมมีชีวิตเป็นลูกชาย ของไอดอล โฮชิโนะ ไอ
อย่าถามเหตุผลนะครับ
เพราะแม้แต่ตัวผมเองก็ต้องใช้เวลานาน กว่าจะยอมรับความจริงได้
นี่ผมเกิดใหม่เหรอ
หรือสมัยนี้เขาเรียกว่ากลับชาติมาเกิดกันนะ
แล้วทำไมยังมีความทรงจำของชาติที่แล้ว ไอ้ระบบนี่มันทำงานยังไงกัน
ถึงยังไงผมก็เป็นหมอ ผมตั้งใจว่าจะเปิดโปงระบบนี่สักวัน
แต่ก็เอาเถอะ…
ตอนนี้ขอดื่มด่ำกับชีวิตเจ้าหนูนี่ก่อน
ได้รับการปรนนิบัติดูแลจากไอดอลคนโปรด
เป็นการเยียวยา จิตใจที่เหนื่อยล้าของชีวิตผู้ใหญ่จริงๆ
ปาบู! ปาบู!
มาแล้วจ้า
อ้อ จริงสิ บ้านนี้ยังมีอีกคน
เป็นอะไรจ๊ะ รูบี้
โฮชิโนะ รูบี้ เด็กที่เกิดมาเป็นฝาแฝดของผม
ยัยนี่ได้ชื่อที่ไม่เห่ยเท่าไร
ถ้ายังไม่สายเกินไป ผมก็อยากขอเปลี่ยน
เป็นอะไรไปจ๊ะ อควา
คนนั้นรูบี้ต่างหาก เป็นแม่ประสาอะไรเนี่ย
ช่วยไม่ได้นี่คะ ฉันจำชื่อกับหน้าคนไม่เก่ง
แบบนั้นแย่ไหมนะ ผู้ชายในญี่ปุ่นอยากได้แต่คุณแม่ในอุดมคติ
แค่พาสปอร์ตเธอยังไม่มี อย่าทำมาพูดเหมือนรู้จักคนทั้งโลกสิ
แถมเธอก็ไม่ถ่ายงานที่ต่างประเทศด้วย
แต่ถ้าเป็นคนเก่งๆ ฉันก็จำชื่อได้อยู่นะคะ คุณประธานซาโต้
เกือบถูก ฉันชื่อไซโตะ ยัยไอดอลไม่ได้เรื่อง
(อิชิโก โปรดักชัน ประธานไซโตะ อิชิโก)
ยังไงก็ตาม ตั้งแต่วันนี้ ไอจะต้องกลับมาเป็นไอดอล
เราจะคุยแผนการจากตรงนี้กัน
การกลับมาครั้งแรกของเธอ คือการแสดงเพลงคืนนี้
เป็นการแสดงสด เธอไหวใช่ไหม
แน่นอนค่ะ
ตอนไอไปทำงาน ภรรยาฉันจะดูแลเด็กๆ ให้
(อิชิโก โปรดักชัน ไซโตะ มิยาโกะ)
ภรรยาคุณเด็กจัง
พวกสมาชิกคนอื่นก็สยองที่คุณชอบเด็กสาวๆ
เพิ่งรู้เลย ฉันจะระวังละกัน
ฉันพาสองคนนี้ไปด้วยไม่ได้หรือคะ
ไม่ได้สิเฮ้ย!
อย่าลืมนะ
ถ้าโลกรู้ว่าเธอเป็นแม่ลูกสองอายุ 16
อาชีพไอดอลของเธอจบเห่ทันที
มันจะกลายเป็นความผิดฉัน และเอเจนซี่ฉันก็จะพัง
ทุกคนได้ลงนรกไปด้วยกันแน่
จะส่งเอกสารไปที่ว่าการหรือไปซื้อของ ก็ห้ามพาเด็กๆ ไปที่ไหนทั้งนั้น
เว้นแต่จะฉุกเฉินจริงๆ
ให้ออกไปข้างนอกได้ โดยบอกว่าเธอช่วยเลี้ยงลูกให้เรา
อะไรนะ
ฟังแล้วเจ็บเนอะ รูบี้
นั่นอควาต่างหาก
ไอจะต้องเป็นแม่ประเภทที่ไม่ได้เรื่องแน่
แต่ประธานกับภรรยาก็จะช่วยเหลือเราเยอะเลย
ดังนั้นอาจจะไปได้สวยก็ได้
เดี๋ยวจะซ้อมแล้ว ไปกันเถอะ
ได้ค่ะ
อ๊ะ
เกือบไปแล้วเชียว เกือบได้โชว์หน่มน้มให้พวกคุณเห็น
อยู่ข้างนอกก็ปิดๆ ไว้แล้วกัน
ไม่ แบบนี้ไม่ดีแล้ว ฉันห่วงยัยคนนี้มากไปแล้ว
บี โคมาชิเข้าฉากครับ!
พวกเราคือบี โคมาชิ ยินดีที่ได้รู้จักค่ะ
ครับ ยินดีที่ได้รู้จัก
ฉันไม่เคยเลี้ยงเด็กด้วยซ้ำ
ทำไมต้องทำแบบนี้ด้วยเนี่ย
ในที่สุดวันนี้คุณไอก็กลับมาแล้ว
เป็นยังไงบ้างครับ กินข้าวกินปลาได้ไหม
ค่ะ ฉันกินเยอะเลย
ดีแล้ว เธอทำได้ดี
อ้อ พอพูดถึงเรื่องกิน ลูกชายฉันน่ะ…
ลูกชายเหรอ
ฉันหมายถึงลูกแมวค่ะ ฉันเพิ่งรับมาเลี้ยงในช่วงพักงาน
อ้อ
- ที่จริงแล้ว ผมไม่รู้เรื่องเธอเลย - ฉันชอบพูดอะไรแปลกๆ ตลอด
อีกสามสิบวินาที กล้องจะเริ่มเดินนะครับ
แสดงให้สุดฝีมือเลยนะ
- ค่ะ - ค่ะ เราจะเต็มที่!
นายรู้จักบี โคมาชิไหม
ไม่อะ ไม่สนใจ
ฉันเคยฟังเพลงของพวกเขา ก็กลางๆ นะ ไม่ดีไม่แย่
แต่แบบนี้คงขายดี
ใช่
เป็นไอดอลแบบที่ผลิตออกมาเกลื่อน
เราต้องหาเรื่องชม แต่จะพูดถึงอะไรดีนะ
มีแต่ความสวยของคนที่เป็นเซนเตอร์ ที่น่าชมไม่ใช่หรือไง
ฉันรู้จักวงนี้ แต่ไม่ได้ข่าวมาหลายเดือนแล้ว
- ใครแทรกพวกเขาเข้ามาได้ - เป็นไอดอลใต้ดิน
อิชิโก โปรดักชัน ไม่เห็นรู้จัก
คนหนึ่งมีหน้าอก ให้ไปถ่ายเซ็กซี่
เรียกไปกินมื้อเย็นกับโปรดิวเซอร์
ในวงการนี้มีแต่คำโกหก และการคำนวณอยู่ใต้รอยยิ้ม
(สิบวินาที)
ในการออกอากาศ ห้ามมีช่วงว่าง
และเพื่อดันการแสดงของนักแสดงสักคนให้สุด แม้แต่ทีมงานก็พร้อมโกหก
เช่นเดียวกับพวกระดับสูง
พวกเขาแกล้งทำเป็นสร้างผลงานดีๆ แต่จริงๆ ก็สนแค่ตัวเลข
ให้ตายสิ ใส่ให้เต็มที่เลย
ไอของเรา
เป็นจอมโกหกตัวร้าย
ประธานคนนั้นบ้าเอาเรื่อง
ถ้าหากความลับของไอถูกเปิดเผย เขาก็เสี่ยงที่จะเสียทุกอย่างไป
แต่ผมก็เข้าใจได้นะ ใครๆ ก็ยอมทำบ้าๆ ได้เพื่อเธอ
เมื่อแสงที่อยู่ตรงหน้าร้อนแรง คนก็จะถูกเผา
คุณจะถูกดูดไปเหมือนแมลงเม่าบินเข้ากองไฟ
ถึงปีกจะถูกเผาจนหลุดไปก็หยุดไม่ได้
ผมเองก็ไม่ต่างกัน ผมดีใจ ที่ได้ดูไอแบบใกล้ชิดขนาดนี้
เกือบจะรู้สึกขอบคุณคนที่ฆ่าผมแน่ะ
ถ้าการเกิดใหม่นี่เป็นปาฏิหาริย์ ที่เกิดจากการที่ผมพยายามเข้าหาเธอ
ก็สมเหตุสมผลดี
บอกตามตรง ผมอยากช่วยให้เธอ คลอดลูกที่ปกติ แต่ว่า…
มันอยู่นอกเหนืออำนาจผม คนเราเอาชนะพลังเหนือธรรมชาติไม่ได้
ดังนั้น ผมขอใช้ชีวิตให้มีความสุขแล้วกัน
เดี๋ยวก่อน
รายการเอ็นสเตชั่นเริ่มแล้วเหรอ ทำไมนายไม่ปลุกฉัน
ตายแล้ว หม่าม้าน่ารักชะมัด
ทุกคนควรต้องจ่ายค่าดูเป็นร้อยล้าน
สีหน้าตอนที่หันมาสุดยอดไปเลย
เธอดูเจ้าเล่ห์มาก นี่คนหรือปีศาจเนี่ย ตายแล้ว!
ถึงจะเพิ่งเปลี่ยนผ้าอ้อม แต่ฉันอาจจะฉี่ราดอีกทีแล้วเนี่ย
หน้าเป๊ะ สไตล์ปัง ร้องเพลงปั๊วะ
หม่าม้าของเรานี่เก่งสุดๆ ไปเลย
ฉันจะดูรายการที่อัดไว้ทันทีเลย
รายการสดก็ต้องดูสด แล้วทำไมนายไม่ปลุกฉัน
ร่างพวกเราขี้เซามากขนาดนี้ มาร่วมมือกันเถอะน่า
ฉันพยายามปลุกเธอหลายทีแล้ว
อ๊ะ จริงดิ
ยัยบ๊องนี่ก็เป็นใครสักคนมาเกิดใหม่เหมือนผม
ที่จริงผมสังเกตเห็นก่อนหน้านี้
หา ห่วยแตกงั้นเหรอ
เจ้าพวกสมองทึบ ที่ไม่เข้าใจความสามารถและความงาม
คุณภาพในการแสดงของเธอ พิสูจน์ว่าเธอเหนือกว่า
ก็เลี่ยงไม่ได้อยู่แล้วที่ผู้บริหารจะต้องชอบเธอ
พนันได้เลยว่าแกเป็นนังป้าน่าเกลียด
ส่องกระจกก่อนแล้วค่อยพูดอีกทีนะป้า
โอ๊ย ไม่อยากเชื่อเลย
เธอกำลังหาคำว่า “บี โคมาชิ ไอ”
และโต้ตอบกับนักเลงคีย์บอร์ด ในโซเชียลมีเดียอย่างดุเดือด
นี่เธอ…
ก็เหมือนฉันเหรอ
เอ๊ะ…
เด็กทารกพูดได้ น่ากลัวเป็นบ้า!
เธอก็เหมือนกันนั่นแหละ
ผมอดคิดไม่ได้ว่า
ผมแค่อยากช่วยให้ไอคลอดลูกที่ปกติ
ตายแล้ว
การอัดไว้ครั้งเดียวแต่ดูได้ตลอดไปเนี่ย คุ้มค่าเงินชะมัด
ไม่ใช่คู่แฝดประหลาดแบบเรา
ไอ
คนโกหก กล้าดียังไงถึงมีลูก
ทำไม
เธอหลอกฉัน
อควา
หิวไหมจ๊ะ จะกินนมหม่าม้าไหม
อ้าว ไม่เอาเหรอ
อควาชอบกินจากขวด
ดูเขาดูดนมสิ
มองอย่างคนโตๆ แล้ว ผมว่าการที่ ให้ไอดอลมาให้นมผมเนี่ยมันล้ำเส้นไป
จ้ะๆ
จะกินนมหม่าม้าอีกแล้วเหรอ
รูบี้ชอบนมจากเต้ามาก
ยัยบ้านี่
ได้เวลาไปทำงานแล้ว
ได้ค่ะ
งั้นไปละนะ
โชคดีนะ
บ๊ายบายค่ะ
ให้มันน้อยๆ หน่อยไม่ได้เหรอ
ทำไมล่ะ
ฉันเป็นลูกสาว กฎธรรมชาติบอกว่าฉันต้องดูดนมจากเต้า
เป็นสิทธิ์ตามธรรมชาติที่ฉันได้รับ
ถามหน่อยนะ ชีวิตก่อนเธอก็เป็นผู้หญิงเหรอ
ใช่
งั้นก็คงโอเค
ความอิจฉาของนายมันน่าเกลียดจริงๆ
แต่ผู้ชายโตๆ กินนมจากเต้า มันก็ฟังดูผิดศีลธรรมอยู่
ดีจังที่ฉันเกิดมาเป็นผู้หญิง เลยมีสิทธิ์ได้ลองชิมเต้านม
แต่จากมุมมองทางศีลธรรมของฉัน นั่นก็ผิดอยู่ดี
หม่าม้าที่น่าสงสาร
เธอจะไม่มีวันได้รู้เลยว่าลูกตัวเองเป็นโอตาคุ อันนั้นยิ่งน่าขนลุกหนักเลย
หม่าม้าที่น่าสงสารของหนู หนูจะปกป้องหม่าม้าด้วยชีวิตเลยค่ะ
พนันได้เลยว่าเธอน่าขนลุกกว่าเยอะ
ฉันต้องเปลี่ยนผ้าอ้อมแล้ว ไปให้พ้นเลยนะ
ได้ๆ
ทำไมฉันต้องทำงานนี้ด้วยนะ
ฉันเป็นภรรยาท่านประธานไม่ใช่หรือไง
อุตส่าห์แต่งงานกับเขา เพราะนึกว่าจะได้ร่วมงานกับหนุ่มหล่อๆ
แต่งานของฉันดันกลายเป็น ต้องมาดูแลลูกของไอดอลอายุ 16
แล้วยัยนั่นก็เป็นแม่เลี้ยงเดี่ยว ที่ใครเป็นพ่อเด็กก็ไม่รู้เนี่ยนะ
แบบนี้ไม่เข้าท่าเกินไปแล้ว
ก่อนอื่นนะ ฉันไม่ได้แต่งงาน เพื่อมาเป็นพี่เลี้ยงเด็ก
หา
การได้รับใช้หม่าม้าเนี่ยเป็นความสุขสุดๆ เลย
ยัยนั่นเพี้ยนไปแล้วหรือไง
แต่ที่เขาพูดก็ถูกอยู่บ้างนะ
เฮ้อ
เดี๋ยวสิ นี่เป็นเรื่องฉาวที่ปกปิดไว้ไม่ใช่หรือไง
รู้แล้ว
ถ้าฉันเอาเรื่องนี้ไปขาย ให้หนังสือแท็บลอยด์ต้องรวยแน่ๆ
จะเกิดอะไรก็ช่างมัน ลงมือเลยดีกว่า
แย่แล้ว เอาไงดี ฆ่าแม่นี่เลยดีไหม
เป็นไปไม่ได้หรอก เราสู้ผู้ใหญ่ไม่ได้
ฉันล้อเล่นน่า แต่นายจริงจังเหรอเนี่ย
ถ้าปล่อยไป ยัยนี่ต้องเป็นตัวอันตรายแน่
แต่ว่า…
ทำยังไงดีล่ะ
เขาถ่ายรูปสมุดคู่มือคุณแม่ไปแล้ว
แต่นี่เป็นโอกาสของเรานะ
ฉันนึกอะไรออกแล้ว
ด้วยเงินนี่ ฉันจะผลักดันโฮสต์ฉัน ให้ขึ้นอันดับสูงสุดของเดือนเลย
โธ่เอ๊ย ผู้หญิงที่น่าสงสาร
ความกระหายในหัวใจ ดับไม่ได้ด้วยแชมเปญหรอกนะ
นั่นใคร
ฉันคือผู้ส่งสารจากพระเจ้า
การกระทำที่ไม่ยั้งคิดของเจ้า จะถูกละเลยไปอีกไม่ได้แล้ว
ผู้ส่งสารจากพระเจ้างั้นเหรอ
เดี๋ยว เด็กทารกพูดได้… เป็นไปไม่ได้
สามัญสำนึกของเจ้าบอกว่าทารกพูดได้หรือเปล่าล่ะ ยอมรับความจริงเถอะ
ต่อให้บอกว่าพระเจ้าส่งมา ฉันก็ไม่เชื่อเรื่องแบบนั้นอยู่ดี
อ๋อ รู้แล้ว ฉันโดนแกล้งอยู่แน่ๆ
คงเป็นรายการที่ไอออกทีวี เพื่อแกล้งผู้จัดการ ต้องใช่แน่
พวกเขาลงทุนใช้ได้เลยนะเนี่ย กล้องอยู่ที่ไหนกัน
คงไกลเกินความเป็นจริงไปสินะ
มาจ้ะ รูบี้จัง ปีนขึ้นไปบนโต๊ะมันอันตรายนะ
รู้ฐานะตัวเองเสียบ้าง ฉันคือเทพีอามาเทราสึกลับชาติมาเกิด
พระเจ้าที่พวกเจ้าพูดถึงไง
พระเจ้าเหรอ
เจ้าถูกเงินบังตาจนเกือบจะทอดทิ้ง ภารกิจตามพรหมลิขิตไป
ภารกิจตามพรหมลิขิตเหรอ
โฮชิโนะ ไอได้รับเลือก จากพระเจ้าแห่งงานบันเทิง
และลูกๆ ของเธอคือฝาแฝด ที่ชะตากำหนดให้ทำภารกิจยิ่งใหญ่เช่นกัน
ภารกิจของเจ้าคือปกป้องพวกเขา
สิ่งที่เจ้าทำไปเป็นการต่อต้านเทพเจ้า
ถ้าเป็นแบบนี้ต่อไป จะมีการลงโทษอันศักดิ์สิทธิ์รอเจ้าอยู่
การลงโทษอันศักดิ์สิทธิ์เหรอ
การลงโทษอันศักดิ์สิทธิ์อะไรกันคะเนี่ย
บอกให้เจาะจงหน่อยไม่ได้หรือไง
ให้เจาะจงเหรอ ให้เจาะจง
เจ้าจะตาย
ใช่ เจ้าจะต้องตาย
ไม่ แบบนั้นเจาะจงเกินไป
ฉันจะทำยังไงดีนะ
คำตอบง่ายมาก
ก็ปกป้องความลับของพวกเราไว้ไง
และดูแลเราโดยทำตามที่เราบอกทุกอย่าง
ทุกอย่าง…
ทำแบบนั้นแล้ว การจะได้แต่งงาน กับนักแสดงหนุ่มหล่อก็จะไม่ใช่แค่ฝันอีกต่อไป
จริงเหรอคะ
ฉันจะทำ เธอบอกอะไรฉันก็จะทำค่ะ
ให้เลียพื้นรองเท้าก็ได้นะคะ
ไม่ต้องถึงขนาดนั้นหรอก
จะได้แต่งงานใหม่กับหนุ่มหล่อ!
ทำแบบนี้ถูกต้องเหรอ
ถึงยังไง สิ่งที่เด็กทารกทำได้ก็มีขีดจำกัด
ตอนนี้เราออกไปข้างนอกได้แล้วด้วย
ไชโย!
แต่เมื่อกี้ก็แสดงเก่งอยู่นะ
เธอเคยเป็นนักแสดงที่ไหนมาหรือเปล่า
ไม่ นี่ครั้งแรก
ครั้งแรกเหรอ ไม่ได้เล่นละครเวทีที่โรงเรียนหรือไง
ฉันโตมาในสภาพแวดล้อมที่ไม่ปกติน่ะ
งั้นคงเป็นพรสวรรค์ล้วนๆ เลยสินะ
ในอนาคตเธออาจเป็นนักแสดงก็ได้นะ
อนาคต…
ฉันไม่เคยแม้แต่จะคิดเลย
ตอนนี้ผมมีน้องสาวแล้ว
เธอเป็นเด็กประหลาดที่เป็นโอตาคุของไอดอล
แต่ถึงอย่างงั้น…
ไอจังยังเต้นได้เป๊ะเหมือนเดิม เธอมีเสน่ห์จริงๆ เลยนะเนี่ย
อืม
หนูชอบไอจังที่สุดในโลกเลย
แต่หนูก็ชอบหมอพอๆ กันนะคะ
พอเป็นเรื่องไอแล้ว ความหลงใหลของเด็กคนนั้น
เหมือนเธอเป๊ะเลย
ซารินะจัง
อะไร เรียกฉันเหรอ
ขอโทษที ฉันทำเธอตื่นเหรอเนี่ย
เปล่า ฉันไม่ได้เรียกเธอ
ถ้าจะนอนก็ไปนอนบนฟูกสิ
นั่นสินะ
เป็นไปไม่ได้…
ซารินะเป็นชื่อของฉันในชาติที่แล้ว
ไอกลับไปเป็นไอดอลได้หลายเดือนแล้ว
การกลับมาของบี โคมาชิ
ไม่ได้ยิ่งใหญ่เหมือนที่คาดไว้
เงินเดือนของฉันเดือนนี้คือสองแสนเยน
นี่ เงินเดือนของเอเจนซีเราต่ำไปหรือเปล่า
เราอยู่อันดับสาม ในชาร์ตโอริคอนซิงเกิลไม่ใช่หรือไง
คนกลางหักเงินไปเยอะเหรอ
จู่ๆ ก็เป็นอะไรไปล่ะ
เราไม่ได้ดำเนินการเองตั้งแต่ต้นจนจบ เราเป็นแค่เอเจนซี่เล็กๆ
เธอน่าจะรู้ว่ากำไรเราต่ำ
ฉันรู้ว่าโลกนี้สำคัญที่เงิน
เธอได้รู้เรื่องจริงที่เลวร้ายนี่แล้วสินะ
เป็นไอดอลก็สนุกดี
ถ้ามีแค่ฉันคนเดียว ฉันก็คงยินดีจะอยู่แบบนี้
แต่จะส่งพวกเด็กๆ ไปโรงเรียนดีๆ หรือทำกิจกรรมนอกหลักสูตร
ถ้าจะให้พวกเขามีตัวเลือกมากขึ้น ฉันก็ต้องดังขึ้นมากกว่านี้
และหาเงินให้ได้มากๆ ใช่ไหม
ถ้าเป็นแบบนี้ ฉันทำให้ เด็กพวกนี้มีความสุขไม่ได้แน่
(รัมลูกเกด)
อยากให้มีงานถ่ายโฆษณาหรือหนังเข้ามาจัง
บริษัทใหญ่ๆ น่ะนะ
นี่นะ ก่อนอื่นก็เลิกซื้อไอศกรีมแพงๆ เลย
ไปเรียนก่อนนะคะ
เป็นเด็กดีตอนหม่าม้าไม่อยู่นะ
นี่ พวกไอดอลต้องได้เงิน เดือนละล้านเยนไม่ใช่หรือไง
ไม่ใช่อยู่แล้ว
ไม่ใช่อยู่แล้วงั้นเหรอ
ค่าลิขสิทธิ์เพลงและการไปออกทีวี ต้องแบ่งกับเพื่อนร่วมวง
ถ้าของที่ระลึกขายไม่ดี คอนเสิร์ตก็แทบไม่รอด
และค่าชุดก็หักออกจากเงินเดือน
มีไอดอลไม่กี่คนที่จะหาเงินได้เป็นล้าน
อะไร เงินไปไม่ถึงคนที่ทำงานหนักสุดเหรอ โลกนี้โหดร้ายจริงๆ
อ๋อ ฉันรู้แล้ว
ทำไมพวกโอตาคุไม่ผลัดกันมอบตับให้ไอ เราจะได้เอาไปขาย
ความคิดเธอนี่โหดร้ายกว่าอีก
หยุดมุมมองทางศาสนาเรื่องหลังวันสิ้นโลกไปก่อน
เธอร้องเพลงได้ เต้นได้ แล้วยังสวย
เธอไปเรียน ฝึกการใช้เสียง และฝึกท่าเต้นที่บ้าน
บี โคมาชิควรเป็นวงชื่อดัง
นี่ ผู้จัดการ
ทำไมไอของเราถึงไม่ได้งานเลย
พวกผู้บริหารห่วยน่ะสิ ทำการตลาดให้เธอมากกว่านี้สิ
มันไม่ง่ายอย่างที่พวกเธอพูดหรอก
พูดง่ายๆ คือวงเกิร์ลกรุ๊ปเป็นระบบที่กลุ่มคน
ต่อสู้เพื่อแย่งงานเดียวกับศิลปินเดี่ยว
ตอนนี้ในฐานะวงน่ะ เราแทบขายไม่ออกเลย
ถ้าเธออยากทำงานคนเดียว ก็จะมีกำแพงสูงขวางอยู่
มีพวกสาวๆ ที่เลิกเป็นไอดอลไปทำเดี่ยว
แต่หางานคนเดียวไม่ได้ เลยไปทำงานที่ภัตตาคารชั้นสูงในรปปงงิ
แล้วก็มีอดีตไอดอลอีกเพียบ ที่กลายเป็นสาวนั่งดริงค์
ที่ถูกจ้างมาให้ดื่มเป็นเพื่อน
ฉันไม่รู้เลย แต่ว่า…
โตเกียวนี่น่ากลัวจัง
ฉันเห็นด้วยว่าไอเก่งมาก
แต่ก็แค่ในสายงานไอดอล
เธอต้องมีทักษะพิเศษของตัวเอง ถึงจะอยู่รอดในวงการบันเทิงได้
เพราะงานที่จะได้กำไรจะไม่ใช่งานเพื่อ “สมาชิกคนหนึ่งในวงบี โคมาชิ”
จะต้องเป็นงานที่มีแต่ไอที่ทำได้
แค่ประสบความสำเร็จมากในฐานะไอดอล มันไม่พอหรอก
ไอจัง ดูเธอเศร้าๆ นะ
เธอเพิ่งหาย ไม่ต้องฝืนตัวเองมากหรอก ตกลงไหม
ไม่ใช่หรอก
ฉันแค่ไม่ได้กินมื้อเที่ยง ตอนนี้หิวสุดๆ
อะไรเนี่ย โหมดสาวนักกินเหรอ
- ลองซ้อมท่อนนั้นอีกที - ได้เลย
ฉันเข้าถึงอารมณ์ไม่ได้
เสิร์ชหาข่าวตัวเองดีกว่า
(ดีหรือไม่ดี รอยยิ้มแบบมืออาชีพของไอ ดูไม่เป็นมนุษย์เลย…)
โดนจับได้แล้ว
(บีสต์)
(ยินดีด้วย บี โคมาชิ)
อีเวนต์โปรโมต
มีมินิคอนเสิร์ตด้วย
โชคแบบนี้มีแต่ต้องถูกลอตเตอรี่เท่านั้น
นี่เป็นครั้งแรกที่ได้เห็นเวทีของหม่าม้า
ฟังให้ดีนะ
ฉันพาเธอสองคนมา เพราะพวกเธอยืนยันว่าจะมาให้ได้
แต่ถ้าประธานรู้เข้า ฉันคือคนที่ถูกด่านะ
ห้ามตะโกนเชียร์ ห้ามวิ่ง ห้ามพูด
เอาจุกนมใส่ปากแล้วอยู่เงียบๆ ไป ตกลงไหม
ใช่แล้ว รูบี้ อย่าทำอะไรให้เป็นจุดสนใจ
อะไรที่จะเผยความสัมพันธ์ของเรากับไอ…
ไม่ต้องบอกหรอกน่า
นายก็เห็นว่าหม่าม้าไม่สบายใจแค่ไหน
ฉันมาที่นี่เพราะเป็นห่วงหม่าม้าเท่านั้นแหละ
เราไม่ได้มาสนุกกัน
วันนี้เรามีสมาชิกของวงบี โคมาชิ มาอยู่ที่นี่ด้วยสามคน
บี โคมาชิ!
(ดีหรือไม่ดี รอยยิ้มแบบมืออาชีพของไอ)
ไม่ว่าจะพูดยังไง ฉันก็เป็นมืออาชีพอยู่ดี
(ดูไม่เป็นมนุษย์เลย…)
ฉันไม่ค่อยเข้าใจ
ก็คุณไม่ใช่เหรอที่สั่งให้ฉันไม่เป็นมนุษย์
ฉันศึกษารอยยิ้มตัวเองในกระจก และปรับมันถึงหน่วยมิลลิเมตร
จะหรี่ตายังไง ยิ้มยังไง
ทุกอย่างคำนวณมาหมดแล้ว
ฉันมักจะยิ้มในแบบที่คนชอบที่สุด
ยังไงฉันก็เกิดมาจากเรื่องโกหกอยู่แล้ว
ปาบู! ปาบู! ปาบู!
เด็กพวกนี้ทำอะไรกัน กำลังเต้นโอตาเกอิอยู่เหรอ
การเคลื่อนไหวเป๊ะเกินไปสำหรับทารก!
ไหนว่ากังวลไงเล่า พวกเธอสนุกกว่าทุกคนเลยนะ
เป็นสัญชาตญาณล้วนๆ
ว้าว
อะไรน่ะ น่าทึ่งมาก
ลูกๆ ฉันน่ารักชะมัด
ถูกรีทวีตไป 210,000 ครั้ง
ขนาดวิดีโอที่ถูกอัปโหลดซ้ำ ยังมีคนดูตั้งสองล้านครั้ง
ฉันรู้ว่าเรื่องทารกติดเทรนด์ง่าย แต่นี่มันดูจะเกินไป
มากับฉันหน่อย
(เธอชื่ออะไรนะ)
(ไอยิ้มแบบนี้เหรอ ฉันมองเธอเปลี่ยนไปเลย)
(เหมือนพวกโอตาคุตัวแสบ)
(นี่แหละ ต้องแบบนี้)
เข้าใจแล้ว
งั้นก็ต้องการแบบนี้สินะ
ทีนี้ฉันรู้แล้ว
หนึ่งปีต่อมา
ตอนนี้เราโตพอจะเดินและคุยกันได้ โดยไม่ดึงดูดให้คนสงสัยแล้ว
และน้องสาวผม
หม่าม้าคะ หม่าม้า
หืม
ลูบหัวหนูหน่อย
โอ๋ๆ
นี่แหละที่เรียกว่าน่าขนลุก แฟนคลับนิสัยเสียที่เรียกไอดอลว่า “หม่าม้า”
อา หนูกำลังขึ้นสวรรค์
ไปเอาศัพท์ยากๆ แบบนั้นมาจากไหน
อย่าบอกนะว่า…
คือว่า
ไอจะสงสัยพวกเราได้ไหมนะ
หนูเหมือนอัจฉริยะต๊องๆ เลย
เรื่องนั้นไม่ต้องห่วงหรอก เราใช้ชีวิตกันอย่างสงบ
คงอยู่ในสายเลือด
ถ่ายแบบ เป็นผู้ช่วยในรายการวิทยุ
งานไอค่อยๆ ไหลเข้ามามากขึ้นๆ
และบอกได้เลยว่าวันนี้ คือผลจากความพยายามของเธอ
หนูตื่นเต้นกับละครทีวีเรื่องแรก ของหม่าม้าจังค่ะ
แค่บทเล็กๆ น่ะจ้ะ
ฟังนะพวกเธอสองคน
ฉันพาทั้งสองคนมาเพราะพวกเธอร้องจะมา
แต่อย่าได้เรียกคุณไอ ว่า “หม่าม้า” ในกองถ่ายนะ
อย่าลืมว่าพวกเธอต้องเป็นลูกฉัน
ครับๆ แม่ช่วยลูบหัวผมหน่อย
หนูด้วยค่ะ หม่าม้า
หม่าม้า ขอค่าขนมหน่อยค่ะ
ฉันชื่อไอ มาจากอิชิโก โปรดักชัน ยินดีที่ได้ร่วมงานกับคุณวันนี้ค่ะ
ยินดีที่ได้ทำงานกัน
มีอะไรเหรอคะ ผู้กำกับ
ไม่ ก็ไม่เชิง
หมอนี่น่ากลัวแฮะ
หน้าเขาแหละที่น่ากลัว
หา เด็กสองคนนี่เป็นใคร
ลูกๆ ของฉันเองค่ะ
ผู้จัดการพาลูกมากองถ่ายด้วยเหรอเนี่ย
ทำตามกฎหมายปฏิรูปการทำงานสินะ
หา
ยุคสมัยมันเปลี่ยนไปแล้ว ตอนนี้มีคนพาหมามากองถ่ายด้วย
- นอนไม่พอหรือไง - ดูก็รู้เลยเหรอเนี่ย
ฝาแฝดด้วย น่ารักจัง
อ้อ ฉันว่าผู้หญิงคนนี้เป็นนางแบบเซ็กซี่
คนนั้นคือ “นักแสดงสาวน้อย ที่น่ารักเกินความสามารถ”
ปาบู! ปาบู!
เลิกทำท่าน่ารักได้แล้ว
ไม่ไหวแล้ว ร่างกายฉันรับไม่ได้
หา
เธอคือลูกของผู้จัดการคนนั้นนี่
จะมาที่นี่ฉันก็ไม่ว่าอะไรหรอกนะ แต่ถ้าเริ่มร้องไห้เมื่อไหร่ โดนเตะออกไปแน่
เราเป็นแค่เด็กนะครับ แต่เราจะไม่รบกวนแบบนั้นแน่
เราเข้าใจกฎพื้นฐาน ว่าจะต้องไม่รบกวนระหว่างการถ่ายทำ
ขอแค่คุณยังร่วมงานกับไอต่อไป
เด็กนี่พูดได้น้ำไหลไฟดับ
ไปจำพูดคำพวกนั้นมาจากไหน
หัดจากยูทูบมานิดหน่อยครับ
ยูทูบนี่สุดยอดจริงๆ ยุคสมัยมันเปลี่ยนไปแล้วสินะ
ฉันเห็นดาราเด็กที่ดูเป็นผู้ใหญ่มาเยอะ
แต่ไม่เคยเห็นที่เป็นผู้ใหญ่ขนาดนี้มาก่อน
เธอก็เป็นนักแสดงหรือเปล่า
ผมไม่ทำอะไรแบบนั้นหรอกครับ
อยู่ในหนังแล้วเธอต้องน่าสนใจแน่ ฉันอยากใช้เธอในงานด้วย
นี่นามบัตรฉันนะ
เมื่อไหร่เข้าเอเจนซี่แล้วก็โทรหาฉันแล้วกัน
ไม่ครับ ถ้าอยากให้ผมทำงาน ช่วยส่งให้ไอแทนก็แล้วกัน
อ๋อ ไอดอลคนนั้นเหรอ
เธอสวยมาก ถ้าโชคดีก็น่าจะรอด
โชคเหรอครับ ทั้งที่เธอสวยมากน่ะเหรอ
ฟังนะ นักแสดงมีอยู่สามประเภท
ดูพวกที่อยู่ตรงนั้น
นั่นคือนักแสดงที่เป็นดาวเด่น
งานของพวกเธอคือต้องดึงลูกค้าเข้ามา
พวกนี้เป็นหน้าเป็นตาของบริษัท รายได้จะดี
ต่อไปคือพวกที่เก่ง
ทำงานมีประสิทธิภาพสูง มีหน้าที่รักษาแบรนด์ของบริษัท
กลุ่มสุดท้ายคือพวกหน้าใหม่
ไม่มีใครคาดหวังว่าจะให้พวกนี้แสดงเก่ง
ตราบใดที่อยู่บนหน้าจอ แล้วดูสดใส แค่นี้ก็ผ่านแล้ว
และยังทำให้ดาวเด่นในอนาคต ได้สั่งสมประสบการณ์ด้วย
ก็เป็นการลงทุนทั่วทั้งอุตสาหกรรมนั่นแหละ
หมายความว่าพวกหน้าใหม่ทุกคน อยู่ในขั้นตอนการลงทุน
จะต้องเอาชนะใจผู้ชมหรือไม่ก็ทีมงาน
ถ้าไม่ได้ทั้งคู่ ก็จะถูกคนใหม่กว่าแทนที่ไป
ถ้ามีพวกหน้าใหม่สักคนรอดจากกองถ่ายนี้ไปได้ ก็ถือเป็นความสำเร็จอย่างมาก
นั่นแหละคือวงการของเรา
คนที่จะรอดอยู่ได้มีแต่ตัวท็อปๆ
งั้นเธอก็คงไม่เป็นไร
เพราะไอเป็นไอดอลตัวท็อปอยู่แล้ว
เป็นไอดอลตัวท็อปไปก็ไม่มีประโยชน์
เอ๊ะ
ผู้กำกับครับ เราซักซ้อมขั้นตอนกันเสร็จแล้ว
โอเค ฉันจะดูอยู่ตรงนี้
พร้อม
เธอพูดอะไรน่ะ
อยากให้ฉันถามโทมะเหรอ
นี่ อย่าทำแบบนั้นเด็ดขาดเลยนะ
เธออยู่กับเขาตลอดเลยไม่ใช่หรือไง
ฝีมือการแสดงเธออยู่ระดับกลางๆ แต่ดึงความสนใจได้
ใช่ไหมล่ะครับ เธอเคยบอกว่า…
บนเวที เราจะต้องดูน่ารัก สำหรับทุกสายตาและจากทุกมุม
แต่ที่นี่แค่ให้กล้องเห็นว่าเราน่ารักก็พอ
ถ้าเป็นกระบวนการเดียวกับมิวสิควิดีโอ งั้นก็เป็นงานถนัดฉันเลย
เธอทำได้! ฉันจะ…
มุมมองแบบมิวสิควิดีโอเหรอ
ยุคสมัยมันเปลี่ยนไปจริงๆ
โอ๊ย มันดีมากเลยนะครับ คุณต้องดูให้ได้
ผมให้ยืมดีวีดีได้นะ
เสียงดังไปแล้ว
นี่ยังเร็วไป เธอจะไปท้าทาย…
หนูอยากดูหม่าม้าแสดงจะแย่แล้ว
เราถ่ายเอาไว้เยอะเลยจ้ะ
เกือบจะได้เวลาแล้ว
เริ่มแล้ว
นายโกรธเหรอ
เปล่า
ฉันทำอะไรหรือเปล่า
ฉากนี้แหละ!
เป็นอะไรของเขากันนะ
อุ๊ย นั่นหม่าม้านี่
ถ่ายหน้าใกล้ๆ หน่อยสิ
เอ๊ะ มีอะไรหรือเปล่า
เดี๋ยวก่อน โทมะ
มิกิ ทำไมเธอมาอยู่ที่นี่
เราถึงไม่ควรเจอกันเลยไง
พูดแบบนั้นหมายความว่ายังไง
อะไร จบแล้วเหรอ
มีแค่ฉากเดียวเองนะ
พวกเขาตัดออกไปเยอะเลย
ฉันแสดงแย่ขนาดนั้นเลยเหรอ
ไม่จริงนะคะ
ว่าไง
นี่ คุณผู้กำกับ เกิดอะไรขึ้นครับ
อ๋อ เจ้าเด็กแก่นั่น
คุณไม่ถ่ายไอเลยนี่!
อ๋อ เรื่องนั้น ก็น่าเสียดายนะ อุตส่าห์ออกมาดีมาก
งั้นเกิดอะไรขึ้น
ก็เอเจนซี่ของนางเอก
วางเธอไว้เป็น “นักแสดงสาวที่น่ารัก เกินความสามารถ”
งั้นจะเกิดอะไรขึ้นล่ะ ถ้าในฉากเดียวกันมีคนที่น่ารักกว่า
ก็จะส่งผลต่อภาพลักษณ์ทางการตลาดของเธอไง
ไอสวยเกินไปสำหรับฉากนั้น
ดังนั้นตามความต้องการของพวกระดับสูง
เราเลยต้องตัดเธอออกให้มากที่สุดเท่าที่จะทำได้
อะไรกันเนี่ย
เวลาออกฉากของนักแสดง กำหนดโดยสมดุลอำนาจของหลายบริษัท
ถือว่าเป็นอุบัติเหตุแล้วกันนะ
ผมยอมรับไม่ได้
เธอจะฝันว่าทำงานในธุรกิจบันเทิงก็ได้ แต่ธุรกิจบันเทิงไม่ใช่ฝันหวาน
นี่ไม่ใช่ที่สำหรับงานศิลปะ นี่เป็นธุรกิจ
แต่ฉันเข้าใจประเด็นของเธอ ฉันเองก็รู้สึกแย่
ก็ไม่เชิงว่าจะเป็นการชดเชย แต่ฉันมีงานจะให้ไอทำ
เป็นหนังน่ะ จะไม่บ่นใช่ไหม
จริงเหรอครับ
แต่ว่า…
มีเงื่อนไขว่าเธอต้องมาเล่นด้วย
ฟังนะ เจ้าเด็กแก่
ในญี่ปุ่นเนี่ย ปกติการเลือกนักแสดง ถูกพวกระดับสูงเลือกมาไว้หมดแล้ว
ยิ่งเป็นโปรเจกต์ที่ทุนหนาเท่าไหร่ก็ยิ่งพลาดไม่ได้
พวกระดับสูงก็ต้องต่อสู้กันเอง เพื่อให้ได้นักแสดงที่จะดึงดูดผู้ชม
ผู้กำกับที่มีสิทธิ์ในการเลือกตัวแสดงเอง มีแต่พวกที่ใหญ่โตมากๆ
หรือเป็นผู้กำกับที่มีงบน้อยมาก ถ่ายหนังระดับเล็กๆ
แล้วเธอว่าฉันดูเป็นแบบไหน
เป็นผู้กำกับใหญ่…
ผิดถนัด!
นี่เป็นกองถ่ายหนังทุนต่ำ
ผู้กำกับคะ ขอบคุณที่ให้งานอควาวันนี้
ไม่ๆ แล้วปัญหาเดียวที่มีนั่นแก้ไขไปแล้วหรือยัง
น่าจะเป็นอย่างนั้นค่ะ ตั้งแต่เดือนนี้อควาจะอยู่ในอิชิโก โปรดักชัน
ผู้คนจะไม่พอใจถ้าฉันใช้เด็กที่ไม่มีเอเจนซีสังกัด
ถ้าเป็นเรื่องการแสดง ผมมั่นใจว่าน้องสาวแสดงเก่งกว่านะ
ไม่ ฉันต้องการเธอ
ฉันจะจ้างไอเพื่อแลกกับเธอ
นี่เรียกว่าการต่อรองแลกเปลี่ยนในวงการนี้
นี่เป็นความรู้พื้นฐาน จำเอาไว้ล่ะ
แลกเปลี่ยนคุณไอกับลูกชายเหรอ
ผู้กำกับท่าทางน่ากลัวนั่น ดูจะชอบเธอจริงๆ นะ อควา
ไปทำอะไรมาถึงได้เข้าตาเขาล่ะ
ผมก็ไม่ได้ทำอะไรเป็นพิเศษ
ดูเหมือนพวกคนแก่ จะชอบให้เด็กทำตัวเป็นกันเองด้วย
ผมเลยตั้งใจไม่ทำตัวสุภาพนัก
เป็นเด็กไร้มารยาทจริงๆ
ผมเคยทำงานกับพวกคุณตาคุณยาย เลยรู้ว่าจะรับมือคนแก่ยังไง
ใครจะไปรู้ว่าทักษะแปลกๆ นี้จะเอามาใช้ได้
หม่าม้า! หม่าม้า!
หนูอยากกลับไปบ้านหม่าม้าแล้ว ทำไมหม่าม้าไม่อยู่ที่นี่
ไอมีถ่ายหนังคนละวันกัน
ฉันอยากกลับบ้านไปง้องแง้ง อยากไปงอแงที่อกหม่าม้า
อายุขนาดนี้ทำท่าแบบนี้ไม่อายบ้างหรือไงนะ
ผมก็ไม่รู้เหมือนกันว่าเธออายุเท่าไร
นี่เป็นที่สำหรับมืออาชีพ
ถ้าจะมาเล่นก็กลับบ้านไป
เอ่อ…
ฉันชื่ออาริมะ คานะ เป็นนักแสดงในหนังเรื่องนี้
นี่คือเด็กผู้หญิงคนนั้นนี่
ยังไงแล้วนะ
นักแสดงเด็กอัจฉริยะที่เลียเบคกิ้งโซดาหรือเปล่า
นักแสดงเด็กอัจฉริยะที่ร้องไห้ได้ในสิบวินาทีย่ะ!
ทุกคนบอกว่าการร้องไห้ ในละครของฉันน่าทึ่งมาก ฉันน่าทึ่งมาก
ฉันไม่ค่อยชอบเด็กคนนี้เลย
ดูเธอเป็นพวกสร้างภาพ ฉันสังหรณ์ใจว่าจะทนเธอไม่ได้
บางครั้งก็มีคนก็ชอบหาเรื่องดาราเด็ก แบบพิลึกๆ อย่างเธอเนี่ย
ฉันรู้ว่าเธอใช้เส้นเข้ามา
ตอนอ่านบทยังไม่เห็นมีเธอ กับไอดอลคนนั้นเลยด้วยซ้ำ
หม่าม้าบอกว่าผู้กำกับจับแทรกเข้ามา
ทำแบบนั้นไม่ได้นะ
ไม่ นั่นก็ไม่เชิงว่า…
ฉันเคยดูละครที่ผู้กำกับถ่ายมาก่อน แทบไม่เห็นไอดอลคนนั้นเลย
หา
ฉันว่าฝีมือการแสดงต้องห่วยมาก จนต้องตัดออกหมด
แต่คงประจบประแจงคนอื่นเก่งละสิ
ผู้ช่วยผู้กำกับคะ ถือกระเป๋าให้หน่อย
รอเดี๋ยวก่อนนะจ๊ะ
พี่…
ฉันรู้ว่ายัยนั่นเป็นแค่เด็ก ฉันไม่ฆ่าไม่แกงหรอก
จะอธิบายหนังเรื่องนี้ให้ฟังคร่าวๆ นะ
นี่เป็นเรื่องของผู้หญิงคนหนึ่ง ที่ไม่เชื่อมั่นในรูปลักษณ์ของตัวเอง
เลยไปทำศัลยกรรมพลาสติก ที่โรงพยาบาลเล็กๆ ในป่าลึก
เราคือพวกเด็กประหลาด ที่ผู้หญิงคนนั้นเจอตรงทางเข้าหมู่บ้าน
สวัสดีผู้มาเยือน เรามาต้อนรับคุณ
ทำตัวตามสบายนะคะ
เป็นนักแสดงเด็กอัจฉริยะจริงๆ เธอเก่งมาก
ถ้าผมพยายามทำแบบเดียวกัน คงต่างจนเทียบไม่ติด
ต่อให้เป็นมือสมัครเล่นก็ดูออก
งั้นเอายังไงดี
ที่เห็นชัดๆ เลยคือต้องแสดงเป็นเด็กน่ากลัว
แต่เขาคงไม่ได้ต้องการแบบนั้นจากผม
ภาพที่ผู้กำกับอยากได้จะต้องเป็น…
ที่หมู่บ้านนี้มีโรงแรมแค่แห่งเดียว
พอเช็คอินแล้วคุณจะเดินดูรอบๆ ก็ได้
นี่เป็นฉากที่เพิ่งถูกเพิ่มเข้ามา
หลังได้รู้จักผม ผู้กำกับก็เขียนขึ้นมา โดยมีภาพผมอยู่ในใจ
พอคิดถึงข้อนั้นแล้ว ผมก็ไม่ควรต้องแสดง
แค่เล่นไปตามบทก็พอ
เขาไม่เคยพูดออกมา แต่สิ่งที่ผู้กำกับตั้งใจจะพูดก็คือ…
ต่อให้ไม่แสดง เธอก็น่าขนลุกพอแล้ว
ผมจะนำทางคุณไปนะครับ
คัท! ดีมาก!
ดูดีมากเลย
นั่นก็เป็นปกติของพี่ชายอยู่แล้วไม่ใช่เหรอคะ
ยอดมาก เธอทำฉันขนลุกเลยจ้ะ
เหรอครับ ดีจัง
ไม่เห็นดีเลย
เอากล้องออกไป ถ่ายฉากต่อไปกันเลย
ครับผม
ผู้กำกับคะ ถ่ายฉากนั้นใหม่เถอะ
หืม ก็ไม่มีปัญหาอะไรนี่
มีปัญหาใหญ่เลย!
ตอนนี้
หนูเล่นได้แย่กว่าเด็กนั่นเยอะเลย
ไม่นะ ขออีกทีค่ะ!
ขอร้องละค่ะ หนูจะทำให้ดีกว่าเดิมเยอะๆ
- อีกครั้งนะคะ ขอร้อง - คานะจัง
เจ้าเด็กแก่
เธอคิดว่าสำหรับนักแสดงแล้ว อะไรคือสิ่งที่สำคัญที่สุด
หืม ความสามารถหรือสัญชาตญาณที่ดีมั้งครับ
แรงจูงใจหรือความพยายาม
พวกนั้นก็สำคัญ
แต่สุดท้ายแล้ว ก็เป็นทักษะในการสื่อสาร
ถ้านักแสดงคนอื่นหรือทีมงานไม่ชอบเธอ เธอจะตกงานเร็วมาก
เด็กอวดดีที่ทำตัวเอาใจยากไม่มีอนาคตแล้วละ
อยากให้บทเรียนเขาเหรอครับ
ฉันไม่ได้คิดอะไรแบบเข้าข้างตัวเองอย่างนั้น
แต่ก็เป็นประสบการณ์ที่ดีนะ
การแสดงของเธอตรงกับที่ฉันคิดเอาไว้เป๊ะ
เด็กคนนั้นเก่งกว่ามาก
ผมแค่เป็นตัวของตัวเองตามปกติ
แต่ฉันไม่เคยบอกให้ทำแบบนั้น
การอ่านใจฉันก็เป็นการสื่อสารเหมือนกัน
แน่นอนว่าการแสดง ด้วยความเข้าใจไปตามบทเป็นเรื่องพื้นฐาน
แต่นักแสดงที่เก็บเอาสิ่งที่ในบท ไม่ได้บอกเอาไว้ได้นั้นหายากมาก
เพราะในหัวผู้กำกับมักจะมีภาพที่ใช่อยู่
แทนที่จะแสดงให้เก่ง
มาเป็นนักแสดงที่แสดงได้สมบูรณ์แบบเถอะ
ผมไม่ได้จะเป็นนักแสดง
และนั่นเป็นการก้าวเข้าสู่วงการนี้ของผม
มีชื่อในการแสดงด้วย
อควา ฉันจะจำเอาไว้
ครั้งหน้าฉันไม่ยอมแพ้แน่
สามปีผ่านไปนับจากที่ พวกเรามาเกิดใหม่เป็นลูกของไอ
หนังที่ผู้กำกับถ่ายได้รับคำชม
และเขาก็ถูกเสนอชื่อขึ้นรับรางวัลผู้กำกับ
พอมองย้อนกลับไป ผมคิดว่าผมแสดงใช้ได้เลย
แต่ว่า…
ท้ายสุดไอก็ขโมยซีนในหนังเรื่องนั้น
ผมไม่รู้ว่านั่นเป็นสาเหตุหรือเปล่า แต่งานของเธอเพิ่มขึ้นเยอะ
ถ้าจะให้บรรยายถึงไอในตอนนี้
เธออาจจะเป็นไอดอลที่กำลังมาแรงที่สุด
อีกไม่นานไอก็จะอายุครบ 20
เรายังใช้ชีวิตกันอย่างสงบ โดยไม่ถูกเปิดเผยสู่สาธารณชน
แล้วก็…
(หมออาเมมิยะ โกโร่หายตัวไป)
ร่างของผมยังไม่ถูกพบ
ใช่ วันนี้ลูกๆ น่ารักมาก น่ารักสุดๆ ไปเลยจ้ะ
แต่หม่าม้าน่ารักกว่าใครเพื่อนเลยนะคะ
แข่งอะไรกันประหลาดๆ
เราเข้าเรียนอนุบาลแล้ว
ว่าแต่ก่อนมาเกิดใหม่ เธอทำงานอะไรเหรอ
จริงๆ แล้วเธออายุเท่าไร
เอ่อ
ถ้าฉันดันเด็กกว่า…
อะไร นึกแล้วเชียวว่าเธอก็แค่เด็ก
เจ้าเด็กแสบ จากนี้เธอต้องเชื่อฟังฉันนะ
คือฉันก็เป็นผู้หญิงที่เป็นผู้ใหญ่แล้วละ
นายนี่ไม่ละเอียดอ่อนเลยนะ ดันมาถามอายุผู้หญิง
ใครจะไปสนชีวิตชาติที่แล้วของฉัน อย่ามายุ่งกับเรื่องของฉันเลยน่า
ก็จริงนะ
คิดถึงชีวิตก่อนแล้วก็เศร้า
ผมถึงได้ชอบชีวิตตอนนี้มากไง
เมื่อเทียบกับสมัยที่ ต้องทำงานเหนื่อยจนสายตัวแทบขาด
เด็กอนุบาลก็แค่กิน นอน แล้วก็อ่านหนังสือทั้งวัน ง่ายจะตาย
แต่ผมก็แปลกใจนะ ที่เธอเล่นเต็มที่ขนาดนั้น
เด็กอนุบาลอ่านหนังสือเล่มหนา ของเคียวโกคุ นัตสึฮิโกะเหรอ
ทุกคน ได้เวลาเต้นแล้วจ้า
เดี๋ยวครอบครัวกับเพื่อนๆ ก็จะมาดูพวกเธอเต้นกันนะ
งั้นมาซ้อมกันให้เต็มที่เลย
- ได้ค่ะ - ได้ครับ
ไม่เอา ไม่อยากเต้น
อ้าว รูบี้จัง
วิ่งออกมาทำไม
เพราะฉันเต้นไม่ได้ ไม่เคยเต้นเลยด้วย
หา
งั้นก็เอาแต่อุดอู้อยู่ในห้องตลอดเลยเหรอ
เด็กสมัยนี้นี่นะ…
ฉันก็เหมือนโดนกักตัวอยู่แล้ว
ฉันเคยลองเต้นสองสามหน แต่ก็ทำไม่ได้
ฉันว่าตัวเองคงจะทำ กิจกรรมอะไรที่ต้องออกแรงไม่ได้
ฉันก็ไม่รู้ว่าเธอผ่านอะไรมาบ้าง แต่เรื่องนั้นแน่ใจเหรอ
ชีวิตข้างหน้ายังอีกยาวไกลนะ
อ้าว ซ้อมเต้นอยู่เหรอจ๊ะ
งั้นหม่าม้าจะซ้อมเป็นเพื่อนนะ
หม่าม้าก็ต้องซ้อมเต้นเพลงเก่า ไว้แสดงคอนเสิร์ตครั้งหน้าเหมือนกัน
(จูบของหัวใจ)
หม่าม้าเต้นผิดไปนิดนึงนะคะ
หา
ตอนเต้นที่บูโดกัน มือหม่าม้ายกสูงกว่านี้
นี่ ดูวิดีโอคอนเสิร์ตมาเหรอจ๊ะ
ความจำดีจังเลยนะ
แน่นอน
ฉันดูวิดีโอคอนเสิร์ตของหม่าม้า มาเป็นร้อยๆ… ไม่สิ เป็นพันๆ ครั้งแล้ว
ฉันจำท่าเต้นได้ทุกท่า
บอกอีกทีสิ ต้องทำยังไงนะ
ตรงนี้มันจะ…
ไม่เป็นอะไรใช่ไหมจ๊ะ
ค่ะ
ท่าเต้นของลูกเหมือนเตรียมจะล้มเลย
ก็เพราะว่าฉันล้มตลอดน่ะสิ
ถ้าไม่เอามือรองไว้ ฉันจะเจ็บ
ถ้ากลัวว่าจะล้ม ก็จะยิ่งล้มนะ
ยืนอย่างกล้าหาญไว้ ยืดอกหน่อย
ลูกจะไม่เป็นไรจ้ะ
เชื่อหม่าม้าสิ
ฉันใช้ชีวิตส่วนใหญ่อยู่ในห้องโรงพยาบาล
ร่างกายของฉันไม่สมบูรณ์ และไม่เคยเชื่อฟังฉันเลย
ดังนั้นฉันจึงชื่นชมเธอจากบนเตียงมาตลอด
ท่าเต้นที่แสนมหัศจรรย์ของหม่าม้า ฝังลงไปในสมองฉัน
แสงทั้งหมดนั่น สาดเข้าไปในดวงตาฉัน
เธอคือแสงสว่างของฉัน
ถ้าฉันเคลื่อนไหวได้แบบนั้น
เคลื่อนไหวได้อย่างอิสระแบบนั้น
ไปต่อ!
เต้นไปต่อ!
ร่างกายของฉัน!
หนูก็เต้นได้เหมือนก้น!
เด็กคนนี้
งั้นก็ไม่ใช่แค่ทักษะการแสดงสินะ
เธอเต้นได้ด้วย
แถมยังได้หน้าตาดีมาจากหม่าม้า
เป็นความคิดที่น่ากลัวจริงๆ
ด้วยเหตุผลบางอย่าง ฉันตัดสินใจ ติดต่อผู้ชายที่เลิกรากันไป
นี่ เด็กๆ โตแล้วนะ มาพบพวกเขาหน่อยไหมล่ะ
เปล่า ฉันไม่ได้จะให้เรากลับมาคบกัน หรืออะไรหรอก
เรื่องมันเกิดตอนที่ฉันแอบได้ยินลูกๆ คุยกัน
ฉันพยายามไม่คิดแล้วนะ
แต่ก็สงสัยว่าพ่อพวกเราเป็นใคร
โอ๊ย แค่คิดดูก็หดหู่แล้ว
เจ้าโง่ นายอารมณ์เสีย เพราะเรื่องเล็กๆ แบบนั้นเนี่ยนะ
ต้องเป็นการกำเนิดจากสาวพรหมจรรย์แน่ ไม่มีผู้ชายที่ไหนตั้งแต่แรกแล้ว
พวกเขาได้ข้อสรุปที่ประหลาด ฉันเลยคิดว่าแบบนี้ไม่ดีแน่
ลูกๆ ฉลาดมาก พวกเขาต้องเข้าใจสถานการณ์ของเรา
ใช่ ที่อยู่ของฉันคือ…
อุ๊ย นั่นไอนี่
ขอถ่ายรูปไว้หน่อย
เธอนี่ชอบไอจริงๆ เลยนะ
งานก็ไปได้สวย
ฉันมีผู้ติดตามเกินล้านคนแล้ว
โลกกำลังมองมาที่ฉัน
ให้ตายสิ สาเกนี้อร่อยจริงๆ
ดื่มให้บ้านใหม่ของเธอ หมดแก้ว!
ว้าว โมริ อิโซเหรอคะเนี่ย
หยุดเลยนะ
ไอจะอายุ 20 สัปดาห์หน้า รออีกหน่อยเถอะ
ก็จริงนะ
หืม
ละครทีวีของไอได้เรทติ้งสูงมาก
ตารางงานของบี โคมาชิก็แน่น
และในที่สุดสัปดาห์หน้า เราก็จะได้ไปแสดงที่โดม
เขาอารมณ์ดีจังนะคะ
ประธานฝันอยากพาไอดอลที่ปั้นมา ไปแสดงที่โตเกียวโดมน่ะ
เป็นความฝันของทั้งบริษัท
โตเกียวโดมดีขนาดนั้นเลยเหรอคะ
มันต่างจากที่อื่น
เราจะจองที่โดยไม่ผ่านคนกลางไม่ได้
ต้องมีทีมงานที่มีประสบการณ์ คอยควบคุมผู้ชมจำนวนมาก
แม้แต่ศิลปินก็ต้องถูกคัดกรองอย่างเข้มงวด
เป็นสถานที่ที่ต้องใช้เวลา และแรงของทีมงานเยอะมาก
ไม่ใช่ที่ที่เธอจะใช้เงินซื้อมาได้
มีศิลปินแค่ไม่กี่คนที่จะไปถึงเวทีนั้นได้
โดมนั่นเป็นความฝันของทุกคน
จริงค่ะ
ถ้าฉันประสบความสำเร็จ ทุกคนจะมีความสุข
ฉันถึงได้ทำเป็นมีความสุขด้วย
ตอนนี้เป็นช่วงหัวเลี้ยวหัวต่อ อย่าสร้างเรื่องฉาวอะไรล่ะ
แล้วก็อย่าพยายามไปเจอพ่อเด็กหรืออะไรด้วย
แน่นอนค่ะ
ฉันเป็นคนโกหก
ก่อนจะคิดให้ดี ฉันก็มักจะหลุดปาก พูดสิ่งที่ควรพูดในขณะนั้นไป
ตอนนี้ฉันไม่รู้แล้วว่า อันไหนเรื่องจริง อันไหนเรื่องโกหก
ลูบหัวหนูหน่อย
หืม โอ๋ๆ
ฉันไม่เคยเก่งเรื่องรักอะไร
เพราะอย่างนั้น ฉันถึงไม่เคยคิดว่า คนแบบฉันจะกลายเป็นไอดอลได้
คุณบอกว่าจะรับสมัครคนเหรอคะ
แต่เอาไปเป็นไอดอล ฉันเนี่ยนะ
ตลกจัง
ตอนนี้เรากำลังตั้งกลุ่มไอดอล
โดยใช้นางแบบมัธยมต้นของเอเจนซี่เรา
เธอหวังตำแหน่งเซนเตอร์ได้
ไม่สนใจค่ะ
ไม่สิ ฉันว่าเธอเก่งเรื่องนี้มาก ฉันรับรองได้เลย
ฉันไม่แนะนำนะคะ เพราะฉันมาจากสถานรับเลี้ยงเด็ก
แม่ฉันเป็นแม่เลี้ยงเดี่ยว แต่ท่านถูกจับข้อหาลักทรัพย์ตอนฉันเด็กๆ
ฉันเลยถูกส่งไปสถานรับเลี้ยงเด็ก
แต่แม่ก็ไม่เคยมารับ ถึงจะถูกปล่อยตัวออกมาแล้ว
ถ้าฉันทำให้กลัวอีกหน่อย แมวมองคงถอนตัวไปเอง
ไม่เป็นไรค่ะ ฉันอยู่สถานรับเลี้ยงเด็ก ก็ยังดีกว่าถูกทำร้าย
ฉันไม่มีความทรงจำเรื่องการรักใคร หรือการมีใครรักมาก่อนเลย
คนแบบนั้นเป็นไอดอลไม่ได้หรอก
ไอดอลในความคิดของฉันก็คือ
คนไร้เดียงสาที่จะฉีกยิ้ม และยิ้มให้ทุกคน
ตรงกันข้ามกับคนโกหก และพวกเกลียดมนุษย์อย่างฉัน
คนแบบฉันไม่สามารถรักแฟนๆ หรือรับความรักจากพวกเขาได้หรอกค่ะ
แล้วจะเป็นอะไรไปล่ะ
นอกจากนั้น นี่ก็ไม่ใช่งานสำหรับคนปกติอยู่แล้ว
ภูมิหลังแบบนั้นจะทำให้เธอไม่เหมือนใคร
แต่ว่า พวกไอดอลจะต้องพูด อะไรอย่าง “ฉันรักคุณ” นี่
นั่นจะเป็นการโกหก ถ้าฉัน…
โกหกก็ไม่เป็นไร
แล้วการโกหกที่สวยงามก็เป็นสิ่งที่ผู้ชมชอบ
การโกหกก็ถือเป็นความสามารถนะ
ไม่เป็นไร อยากโกหกแค่ไหนก็เอาเลย
จะไม่เป็นไรเหรอคะ
ที่จะบอกว่า “ฉันรักคุณ” ถึงจะเป็นคำโกหก
ลึกๆ แล้ว เธอไม่อยากรักใครบ้างหรือไง
เธอแค่ไม่รู้วิธี และก็หาคนมารักไม่ได้
แค่การร้องเพลงและเต้นท่าน่ารักๆ ก็เป็นแสดงความรักต่อแฟนๆ แล้ว
ถ้าเธอเป็นไอดอล คำว่า “ฉันรักคุณ” จะอยู่ในเนื้อเพลงตลอดอยู่แล้ว
และนี่ ถ้าเธอพูดว่าเธอรักทุกคนไปเรื่อยๆ
คำโกหกนั้นอาจกลายเป็นเรื่องจริงก็ได้นะ
คำโกหกกลายเป็นจริงเหรอคะ
หลังจากได้ยินแบบนั้น ฉันก็ตัดสินใจเป็นไอดอล
ฉันอยากรักทุกคน อยากได้คนมารัก
ถ้ากลายเป็นไอดอล ฉันก็คิดว่าจะรักพวกแฟนๆ ได้
ฉันอยากพูดแบบนั้นออกมาจากก้นบึ้งของหัวใจ
ฉันเลยได้แต่โกหกไปเรื่อยๆ โดยพูดว่า “ฉันรักคุณ”
ถ้าฉันเป็นแม่คน ฉันก็คิดว่าจะรักลูกๆ ได้
ยังไม่เคยบอกลูกเลยว่าฉันรักพวกเขา
ถ้าฉันพูดแบบนั้นออกมา
แล้วรู้ว่านั่นเป็นคำโกหก แค่คิดฉันก็กลัวแล้ว
ดังนั้น วันนี้ฉันเลยยังโกหกต่อไป
โดยเชื่อว่าคำโกหกนั้นจะเป็นจริง
ถึงแม้จะมีสักวัน ที่ฉันต้องชดใช้
(อยากไปคอนเสิร์ตที่โดมวันนี้จะแย่แล้ว)
ประธานมาหรือเปล่านะ
ค่ะ
ยินดีด้วยที่ได้ไปคอนเสิร์ตที่โดม
เด็กๆ เป็นยังไงบ้าง
เจ็บไหมล่ะ
แต่ฉันเจ็บกว่า มันเจ็บปวดมาก
เพราะเธอมีลูกตอนที่เป็นไอดอล
เธอทรยศแฟนๆ นังคนใจง่าย
เธอไม่สนใจแฟนๆ
ฉันว่าเธอต้องหัวเราะเยาะเราลับหลังแน่ นังขี้โกหก
ทั้งๆ ที่ปากบอกว่ารักเรา
โกหกทั้งเพ!
ตั้งแต่แรก ฉันเป็นคนขาดความรับผิดชอบ
ไม่ได้ไร้เดียงสา ฉันเจ้าเล่ห์และสกปรก
ฉันไม่รู้ว่าการรักใครสักคนนั้น มีความหมายว่ายังไง
ดังนั้น
ฉันจึงโกหกเพื่อทำให้ทุกคนมีความสุขแทน
ด้วยความหวังว่าสักวันหนึ่ง คำโกหกนี้จะกลายเป็นจริง
ฉันทำงานหนักและพยายามที่สุด เพื่อใส่ทุกอย่างเข้าไปในคำโกหกเหล่านั้น
สำหรับฉันแล้ว การโกหกก็คือความรัก
ฉันพยายามจะแสดงออกถึงความรัก ในแบบของตัวฉันเอง
ฉันไม่รู้ว่าจะรักพวกคุณทุกคนจริงๆ ได้ไหม
แต่ฉันร้องเพลงที่เกี่ยวกับรัก ในขณะที่อยากจะรักพวกคุณ
โดยภาวนาว่าสักวันหนึ่งมันจะเป็นจริง
แม้แต่ตอนนี้ ฉันก็ยังอยากจะรักคุณ
เลิกโกหกได้แล้ว
เธอจำชื่อฉันไม่ได้ด้วยซ้ำ แค่เพราะอยากให้ฉันปล่อย…
เรียวสุเกะคุงใช่ไหม
คุณมาที่งานจับมือของฉัน
อ้าว ฉันพูดผิดเหรอ
ขอโทษนะคะ ฉันจำชื่อคนไม่เก่งเลย
ฉันมีความสุข เพราะคุณให้ทรายรูปดาวมาเป็นของขวัญ
ฉันยังวางโชว์เอาไว้ในห้องนั่งเล่นเลยนะ
อะไรกันวะเนี่ย
นี่ไม่ใช่สิ่งที่…
รีบมาเดี๋ยวนี้เลยนะครับ
ไอ ผมโทรเรียกรถพยาบาลแล้ว
ให้ตายสิ ฉันดันไม่ทันระวังซะได้
มิน่า ประตูถึงต้องมีโซ่คล้อง
ตอนอยู่สถานรับเลี้ยงเด็ก ไม่มีใครสอนฉันเรื่องนี้เลย
อย่าเพิ่งพูด!
เลือดไหลออกมา
จากหลอดเลือดแดงใหญ่ในท้อง
ขอโทษนะ
หม่าม้าคงไม่รอดแล้วละ
เป็นอะไรไหม
ลูกบาดเจ็บบ้างหรือเปล่า อควา
ไม่ครับ
สงสัยวันนี้คอนเสิร์ตที่โดมคงต้องยกเลิกแล้วละ
รู้สึกผิดกับทุกคนจัง
ตอนที่ตารางถ่ายหนังของผู้กำกับออกก็เหมือนกัน
ฝากขอโทษเขาด้วยนะ
นี่ มีอะไร
เกิดอะไรขึ้นตรงนั้น
อย่าออกมานะ รูบี้
บอกฉันสิ
รูบี้เหรอ
ลูกเต้นเดี่ยวได้เก่งมากจ้ะ
หม่าม้าว่าวันหนึ่ง ลูกเองก็อาจจะได้เป็นไอดอลนะ รูบี้
ถ้าได้แสดงด้วยกันสองแม่ลูกคงสนุกน่าดูเนอะ
อควาอาจจะได้เป็นนักแสดงใช่ไหมนะ
อยากรู้จังว่าลูกๆ จะโตขึ้นมาเป็นผู้ใหญ่แบบไหน
หม่าม้าอยากเห็นลูกสะพายเป้ด้วย
อย่างตอนไปเยี่ยมชมโรงเรียนไง
หม่าม้าอยากได้ยินคนบอกว่า “แม่ของรูบี้ยังสาวมากเลย”
หม่าม้าอยากดูลูกสองคน
เติบโตขึ้นมา ได้อยู่ข้างๆ
หม่าม้าไม่ใช่แม่ที่ดีมาก
แต่ก็ดีใจที่มีลูกสองคนนะ
มีอะไรอีกนะ
อ้อ หม่าม้าต้องบอกเรื่องนี้ด้วย
รูบี้
อควา
หม่าม้ารักลูกนะ
ในที่สุดก็พูดออกไปได้สักที
ขอโทษที่ต้องรอนานป่านนี้ถึงจะพูดได้
ดีใจจัง
คำพูดพวกนั้นไม่ใช่คำโกหก
ไอ
คุณไอจากเกิร์ลกรุ๊ปบี โคมาชิถูกฆาตกรรม
เมื่อเช้านี้ที่คอนโดมิเนียมในโตเกียว
มีรายงานข่าวว่ามีชายผู้หนึ่งแทงผู้หญิง
เมื่อตำรวจไปถึง พบผู้หญิงที่คาดว่าเป็นคุณไอ
ถูกแทงที่ท้องน้อย เลือดนองเต็มพื้น
เธอถูกประกาศว่าเสียชีวิตที่โรงพยาบาล
ชายที่เป็นผู้ต้องสงสัยเป็นแฟนคลับตัวยงของเธอ
เขาถูกประกาศว่าเสียชีวิตหลังพยายาม ฆ่าตัวตายในอีกไม่กี่ชั่วโมงต่อมา
ตำรวจกล่าวว่าคุณไอเพิ่งย้ายบ้านใหม่
เนื่องจากอาจมีผู้สมรู้ร่วมคิด จะมีการสืบสวนคดีนี้
คอนเสิร์ตที่โตเกียวโดมซึ่งมีกำหนดจัดวันนี้ ถูกประกาศยกเลิกไป
และบรรดาแฟนคลับจำนวนมากที่ด้านหน้า ต่างก็กำลังเศร้าโศก
(ไอจะคงอยู่ตลอดไป คนโปรดตลอดกาล)
ข่าวช็อกเรื่องแฟนคลับฆ่าไอดอล และฆ่าตัวตายตาม
แพร่ออกไปในไม่ถึงชั่วโมง
สาธารณชนส่วนใหญ่เห็นอกเห็นใจ
แต่ก็อย่างที่คาด
ว่ามีพวกหิวแสงที่ใช้คนตายเป็นความบันเทิง
ในขณะที่มีข้อสันนิษฐานที่เห็นแก่ตัว และคำพูดให้ร้ายมากมาย
มีบางข้อความที่ใกล้เคียงกับความเป็นจริง
หมายความว่าไง “ไม่แปลกใจเลย” หา!
ถ้าไอดอลตกหลุมรักใคร ก็ไม่แปลกที่จะโดนฆ่าเหรอ
ไม่จริงเลยนะ
พวกคุณชื่นชอบไอดอลกันจะเป็นจะตาย
แล้วจะไม่ยอมรับความรักของเธอเองได้ยังไง
แค่เอาความผิดไปลงที่ผู้หญิง เพราะตัวเองหาแฟนไม่ได้ละสิ
บ้าที่สุด! ไปตายเลยไป!
ทำไมชาวเน็ตเป็นแบบนี้กันนะ
หม่าม้าเพิ่งตายไป เรื่องพวกนี้ก็ทำให้ฉันอยากตายไปด้วย
ถ้าเป็นคนดัง คนจะพูดถึงเรายังไงก็ได้งั้นเหรอ
“ราคาของการมีชื่อเสียง” เหรอ
เลิกพูดอะไรอย่าง “ลูกค้าถูกเสมอ” ได้แล้ว
จะพูดกันแบบนั้นไม่ได้นะ
คำพูดพวกนั้นก็แค่คำพูดที่
คนที่ถูกทำร้ายพูดเพื่อให้ยอมรับ ความจริงที่ขมขื่นเท่านั้นแหละ
อย่าเอามาเป็นข้อแก้ตัวที่จะทำร้ายใครเลย
พอผ่านไปสามวัน หัวข้อเรื่องการตายของไอก็หมดไป
หลังมีข่าวว่าหิมะจะตกเร็วขึ้น ทำให้การจราจรติดขัดขึ้นมาแทน
ไม่เคยมีใครพูดถึงอีก
เหมือนหิมะปกคลุมการตายของไอไปจนหมด
ประธานกับภรรยาย้ายชื่อเรา เข้าไปในทะเบียนบ้าน
เราจึงไม่เคยถูกพูดถึงในสื่อหลัก
เพราะผู้ต้องสงสัยตายไปแล้ว และอายุของผมก็ยังน้อย
การสืบสวนของตำรวจจึงจบลงอย่างง่ายดาย
แต่การให้คำปรึกษาเหยื่อยังดำเนินต่อไปอีกยาว
พวกเธออยากมาเป็นลูกๆ ของเราไหม
แน่นอนว่าแม่ของพวกเธอก็คือคุณไอเท่านั้น
ไม่ต้องมองว่าฉันเป็นแม่ก็ได้
แต่ฉันเห็นพวกเธอเป็นลูกของฉันเอง
พวกเธอคิดว่ายังไง
(โมริ อิโซ)
หม่าม้าบอกว่าวันหนึ่งฉันอาจได้เป็นไอดอล
อควา นายคิดว่าอย่างฉันจะทำได้หรือเปล่า
จะเป็นไปทำไมล่ะ
ถ้าอยากหาเงิน อาชีพอื่นจะเร็วกว่า
พวกแฟนๆ เห็นแก่ตัวทั้งนั้นแหละ เธอจะโดนกลั่นแกล้งถ้ามีแฟน
ใช่ แต่ถึงอย่างนั้น…
หม่าม้าก็เฉิดฉายตลอด
รูบี้อาจทำใจได้
หลังจากอยู่กันมาสองสามปี ผมสังเกตว่าเธอไร้เดียงสา
แต่ผม…
ยังไงผมก็ตายมาแล้วครั้งหนึ่ง
ผมไม่อยากอยู่บนโลกที่ไม่มีไอ
คนที่แอบตามนั่นเป็นคนเดียวกับที่ฆ่าผม
เขาแกะรอยไปถึงโรงพยาบาลของไอได้ยังไง
แล้วไปที่บ้านใหม่ของเราได้ยังไง
ฆาตกรเป็นแค่นักเรียน ไม่มีทักษะอะไรเลย
ผมสงสัยว่าเขาไม่น่าทำอะไรเหมือนนักสืบได้
เขามีสายข่าว
และจะต้องอยู่ใกล้ตัวไอแน่
คนเดียวที่รู้จักโรงพยาบาลของไอก็คือประธาน
แต่เขาจะทำแบบนั้นกับดาวของบริษัทเหรอ
เพื่อนร่วมงานล่ะ
ไม่ บี โคมาชิไม่เคยสนิทกันแบบนั้น
ผมไม่เคยเห็นไออยู่กับเพื่อนเลย
แล้วก็รู้กันว่าไอไม่มีญาติ
เธอไม่รู้จะติดต่อพวกเขายังไง
งั้นก็เหลือแค่…
พ่อเรา
เธอเก็บเป็นความลับแม้แต่กับประธาน
ไอไม่ใช่คนที่เข้าสังคมมากนัก เป็นไปได้สูงว่าเขาคือคนในวงการเดียวกัน
ตราบใดที่ผมกับเขายังเกี่ยวพันกันทางสายเลือด ก็หาตัวได้จากการเอาเส้นผมมาตรวจดีเอ็นเอ
ผู้สมรู้ร่วมคิดที่ทำให้ไอตาย ต้องอยู่ในวงการบันเทิง
ผมยังตายไม่ได้
จนกว่าจะพบ และฆ่าเขาด้วยมือของตัวเอง
ผู้กำกับ
อ้าว เจ้าเด็กแก่
เอ่อ…
เสียใจด้วยนะ… ไม่รู้จะพูดยังไงแฮะ
ช่างเถอะครับ
หืม
แต่ผมมีเรื่องอยากขอร้อง
มีอะไร
คุณอยากเลี้ยงผมไหม
นี่
อีกนานไหม รูบี้
โอ๊ย รอเดี๋ยวสิพี่
เครื่องแบบมันน่ารัก แต่แต่งยาก
แต่น่ารักแน่นอน
อย่าทำให้เราไปสายตั้งแต่วันแรกสิ
กระโปรงสั้นไปไหมเนี่ย
พี่ ทำไมพูดเหมือนลุงแก่ตลอด
อ๋อใช่
หม่าม้า เราไปก่อนนะคะ
และแล้ว บทเปิดฉากของเราก็จบลง
และม่านก็เปิดให้การแสดงบทใหม่
และ…
ผมเริ่มเรื่องราวของการแก้แค้น
อัดอยู่หรือเปล่านะ
โอเค หม่าม้าว่าคงจะดีที่จะทำแบบนี้
(อควาและรูบี้ สุขสันต์วันเกิด)
พอลูกๆ โตขึ้น หวังว่าเรา จะได้มานั่งดูระหว่างดื่มด้วยกัน
แต่อายุปูนนั้นแล้ว หม่าม้าไม่น่าเป็นไอดอลแล้วนะ
อ้อ ถึงตอนนั้น ลูกๆ อาจเป็นไอดอลก็ได้
ลูกๆ เป็นลูกของหม่าม้า ก็ต้องเป็นไปได้อยู่แล้ว
ไม่ว่าจะเป็นอะไร
ขอให้โตขึ้นมาอย่างเข้มแข็งนะ
นั่นเป็นความปรารถนาเดียวในฐานะแม่
คำบรรยายโดย ณทิตา เกิดแก้ว